ПРОЕКТ НА КОРИГИРАЩ БЮДЖЕТ № 4 КЪМ ОБЩИЯ БЮДЖЕТ ЗА 2011 Г.

ОБЩ РАЗЧЕТ ЗА ПРИХОДНАТА ЧАСТ РАЗХОДНА ЧАСТ НА БЮДЖЕТА ПО РАЗДЕЛИ Раздел III — „Комисия“

Като взе предвид:

- Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,

- Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности[1], и по-специално член 37 от него,

- общия бюджет на Европейския съюз за 2011 финансова година, приет на 15 декември 2010 г.[2],

- коригиращ бюджет № 1/2011, приет на 6 април 2011 г.,

- проект на коригиращ бюджет № 2/2011[3], приет на 25 март 2011 г.,

- проект на коригиращ бюджет № 3/2011[4], приет на 15 април 2011 г.,

С настоящото Европейската комисия представя на бюджетния орган проект на коригиращ бюджет № 4 към бюджета за 2011 г.

ПРОМЕНИ В ОБЩАТА ПРИХОДНА ЧАСТ НА БЮДЖЕТА И ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ

Промените в общата приходна част и в приходната и разходната част на бюджета по раздели са достъпни в EUR-Lex (http://eur-lex.europa.eu/budget/www/index-en.htm). За информация като бюджетно приложение се прилага версия на английски език на промените в тази част.

СЪДЪРЖАНИЕ

1. Въведение 3

2. Потоци от мигранти и бежанци 3

2.1. Въведение 3

2.2. FRONTEX 3

2.3. Солидарност и управление на миграционните потоци 4

2.3.1 Дейности на Общността 4

2.3.2 Фонд за външните граници 4

2.3.3 Европейски фонд за завръщане 4

2.3.4 Европейски фонд за бежанците 5

2.4. Финансиране 5

3. Собствени ресурси 6

3.1. Въведение 6

3.2. Преразглеждане на прогнозата за ТСР и базите на ДДС и БНД 8

3.3. Корекция за Обединеното кралство за 2006, 2007 и 2010 г. 10

3.3.1 Въведение 10

3.3.2 Изчисляване на корекциите 11

3.3.3 Вписване в ПКБ 4/2011 на първата актуализация на корекцията за Обединеното кралство за 2010 г., окончателната сума на корекцията за 2007 г., както и на коригираната окончателна сума на корекцията за Обединеното кралство за 2006 г. 15

3.4 Преразглеждане на финансирането на брутните намаления в плащанията на Швеция и Нидерландия по БНД през 2011 г. 17

4. Обобщаваща таблица по функции от финансовата рамка 18

1. Въведение

Проект на коригиращ бюджет (ПКБ) № 4 за 2011 г. включва следното:

- преразглеждане на прогнозата за традиционните собствени ресурси (ТСР, т.е. мита и налози върху захарта), базите на ДДС и БНД, бюджетирането на съответните корекции за Обединеното кралство, както и тяхното финансиране, и преразглеждане на финансирането на намаленията в плащанията по БНД в полза на Нидерландия и Швеция през 2011 г., което води до промяна в разпределението на вноските по собствените ресурси на държавите-членки в бюджета на ЕС.

- увеличаване на ресурсите на Съюза за управление на потоците от мигранти и бежанци след последните събития в Южното Средиземноморие, по-специално чрез допълнителни бюджетни кредити за агенцията Frontex, Фонда за външните граници, Европейския фонд за завръщане и Европейския фонд за бежанците. Общото нетно увеличение на бюджетните кредити, поискано за тези цели, възлиза на 41,1 млн. EUR за бюджетни кредити за поети задължения и 43,9 млн. EUR за бюджетни кредити за плащания;

- намаляване на бюджетните кредити за плащания за енергийни проекти в рамките на Европейския план за икономическо възстановяване в размер на 43,9 млн. EUR. Това засяга по-специално енергийните мрежи и се дължи на преразглеждане на схемите за плащания за някои бенефициери на инфраструктурни проекти.

Комбинираното нетно финансово отражение на настоящия коригиращ бюджет е 41,1 млн. EUR в бюджетни кредити за поети задължения и нула в бюджетни кредити за плащания.

2. Потоци от мигранти и бежанци

2.1. Въведение

Последните събития в Южното Средиземноморие доведоха до силен миграционен натиск в региона. В съответствие със заключенията на Европейския съвет от март 2011 г. предложеното увеличение на действията на ЕС в рамките на Фонда за външните граници, Европейския фонд за завръщане и Европейския фонд за бежанците ще позволи да бъдат подкрепени усилията на най-пряко засегнатите държави-членки, както и да се засили капацитетът на агенцията Frontex за извършване на дейности за морски надзор в Средиземноморието. Съответните допълнителни нужди от бюджетни кредити за поети задължения ще бъдат частично посрещнати чрез преразпределяне на бюджетни кредити за поети задължения в рамките на дял 18 (Вътрешни работи), докато допълнителните нужди от бюджетни кредити за плащания ще бъдат напълно покрити чрез преразпределяне на бюджетни кредити за плащания от дял 32 (Енергетика), както е описано подробно в раздел 2.4 по-долу.

2.2. Frontex

Съгласно работната програма на Frontex за 2011 г. понастоящем за морски операции е разпределена сума от 24 млн. EUR в бюджетни кредити за поети задължения. Въпреки това, увеличенията и/или удължаването на срока и разширяването на оперативния обхват на текущите или планираните морски операции, които се налагат за покриване на допълнителните нужди, възникнали от извънредния и непредвиден ръст на миграционните потоци от Северна Африка, означава, че бюджетът на агенцията за съвместни морски операции в настоящия си вид ще бъде напълно изчерпан до края на юни 2011 г.

Затова се изисква преразпределение на сума от 30 млн. EUR в бюджетни кредити за поети задължения за оперативните разходи на Frontex (бюджетен ред 18 02 03 02). На този етап се изисква съответна сума от 24 млн. EUR в бюджетни кредити за плащания (т.е. 80 % от допълнителните поети задължения). Останалите 6 млн. EUR в бюджетни кредити за плащания ще бъдат необходими едва към края на 2011 г., тъй като бюджетните кредити за плащания се изплащат от Frontex въз основа на искания за плащане от държавите-членки.

2.3. Солидарност и управление на миграционните потоци

2.3.1 Дейности на Общността

Основните актове на Фонда за външните граници, Европейския фонд за завръщане и Европейския фонд за бежанците предвиждат определен процент от техните цялостни финансови пакети за т.нар. „дейности на Общността“ с цел финансиране на транснационални дейности от интерес за Общността като цяло, по-специално с оглед преодоляване на извънредните ситуации, налагащи спешни мерки.

Необичайният мащаб на текущите събития в Южното Средиземноморие налага значителна тежест на засегнатите държави-членки, поради което Комисията предлага да увеличи разпределените средства за дейности на Общността до максималния размер, предвиден в съответните основни актове, над бюджетните кредити, предварително разпределени за държавите-членки при споделено управление. Това допълване изисква увеличаване на бюджетните кредити и за трите фонда, посочени по-горе, които да бъдат предоставени по-специално на Италия, Гърция, Малта и Кипър.

Основният акт на четвъртия фонд в рубриката „Солидарност и управление на миграционните потоци“ — Фонда за интегриране на граждани на трети държави, не предвижда подкрепа за извънредни действия и следователно не е засегнат.

2.3.2 Фонд за външните граници

Основният акт на Фонда за външните граници (бюджетна статия 18 02 06) позволява разпределяне на най-много 6 % от общите налични бюджетни кредити за дейности на Общността за финансиране, inter alia, на извънредни мерки. Досега тази възможност не е била използвана за фонда. Предвидената в момента сума от 10 млн. EUR за дейности на Общността представлява 3,7 % от общия размер на бюджетните кредити за фонда. Максималният процент на разпределените средства за извънредни мерки ще бъде достигнат, ако се добави сумата от 6,5 млн. EUR бюджетни кредити за поети задължения. Тези допълнителни бюджетни кредити ще бъдат използвани за финансиране на разходи за проучвателни центрове и помещения за задържане, транспорт на мигранти до други места за приемане, както и оборудване за проверки на самоличността и проучвания. Съответното предварително финансиране в размер на 75 % налага увеличение от 4,9 млн. EUR в бюджетни кредити за плащания.

2.3.3 Европейски фонд за завръщане

Основният акт на Европейския фонд за външните граници (бюджетна статия 18 02 06) позволява разпределяне на най-много 7 % от общите налични бюджетни кредити за дейности на Общността за финансиране, inter alia, на извънредни мерки. Предвидената в момента сума от 4,5 млн. EUR за дейности на Общността представлява 4 % от общия размер на бюджетните кредити за фонда. Максималният процент на разпределените средства за извънредни мерки ще бъде достигнат, ако се добави сумата от 3,7 млн. EUR бюджетни кредити за поети задължения. Тези допълнителни бюджетни кредити ще бъдат използвани за финансиране на разходи като операции по завръщане, писмен и устен превод, както и пътни разходи. Съответното предварително финансиране в размер на 75 % налага увеличение от 2,8 млн. EUR в бюджетни кредити за плащания.

2.3.4 Европейски фонд за бежанците

Основният акт на Европейския фонд за бежанците (бюджетна статия 18 03 03) включва годишен пакет от 9,85 млн. EUR за извънредни мерки (бюджетна статия 18 03 04) с цел осигуряване на помощ на държавите-членки, които са изправени пред масов наплив на бежанци. От общата сума от 9,85 млн. EUR, налични за 2011 г., вече е заделена сума от 3 млн. EUR за подпомагане на местата за приемане в Белгия. Въпреки това, полученото наскоро искане от Италия ще наложи използване на наличното финансиране, а се очакват да бъдат получени нови искания от Малта и Кипър. В допълнение, до юли 2011 г. Гърция вероятно ще поиска удължаване на извънредното финансиране, получавано през годините 2008—2010 г.

Предвид тези вероятни нужди, на този етап е поискана допълнителна сума в размер на 12 млн. EUR в бюджетни кредити за поети задължения за финансиране на посрещането, основните потребности и съоръжения за бежанците. Съответното предварително финансиране в размер на 80 % налага увеличение от 9,6 млн. EUR в бюджетни кредити за плащания. Освен това, е необходима сума от 2,65 млн. EUR в бюджетни кредити за плащания за покриване на нуждите от предварително финансиране, които са вече предвидени за 2011 г. С това общите нужди от допълнителни плащания за Европейския фонд за бежанците възлизат на 12,25 млн. EUR.

Общо увеличенията, поискани за Фонда за външните граници, Европейския фонд за завръщане и Европейския фонд за бежанците, посочени в раздели 2.3.2, 2.3.3 и 2.3.4 по-горе, възлизат на 22,2 млн. EUR в бюджетни кредити за поети задължения и 19,9 млн. EUR в бюджетни кредити за плащания.

2.4. Финансиране

Нуждите от допълнително финансиране, установени по-горе, ще бъдат частично посрещнати чрез преразпределяне в рамките на дял 18 на обща стойност от 11,1 млн. EUR в бюджетни кредити за поети задължения. Това вътрешно преразпределяне произлиза главно от закъснялото обявяване на поканата за установяване на партньорства по програма „Предотвратяване и борба с престъпността“ (бюджетна статия 18 05 09, 10 млн. EUR). Освен това сумата от 1,1 млн. EUR в бюджетни кредити за целеви приходи, получени от възстановяване на погрешно изплатени средства, не може да бъде взета предвид в разпределението за 2011 г. за Европейския фонд за бежанците (бюджетна статия 18 03 03). Предлага се тази сума от 1,1 млн. EUR да се предостави за спешни мерки в рамките на Европейския фонд за бежанците (бюджетна статия 18 03 04).

Комисията предлага да покрие останалите нужди от финансиране в размер на 41,1 млн. EUR в бюджетни кредити за поети задължения от маржа под тавана на разходите по функция 3а (Свобода, сигурност и правосъдие), който в момента възлиза на 67,0 млн. EUR.

Комисията предлага да покрие съответстващите нужди от финансиране в бюджетни кредити за плащания от 43,9 млн. EUR чрез преразпределяне от енергийни проекти в рамките на Европейския план за икономическо възстановяване, и по-специално от Енергийни мрежи, бюджетна позиция 32 04 14 01. Състоянието на усвояването на бюджетните кредити за плащания за Енергийни проекти за подпомагане на икономическото възстановяване (бюджетна статия 32 04 14) в момента е следното:

- За Енергийни мрежи (бюджетна позиция 32 04 14 01) някои закъснения в исканията за предварително финансиране и за междинни плащания доведоха до преразглеждане на схемите за плащания за съответните бенефициери. Плащанията за тези широкомащабни инфраструктурни проекти обикновено се правят ограничен брой пъти през периода на проекта, като отразяват различните стъпки от изпълнението на проекта (напр. сключване на договора за обществена поръчка, завършване на строителството). Съответното неусвояване на бюджетните кредити за плащания през 2011 г. се изчислява на около 357,1 млн. EUR, което се дължи на оперативните закъснения в изпълнението на седем проекта и на преразгледаните графици на плащанията за някои други проекти;

- За Улавянето и съхраняването на въглерод (бюджетна позиция 32 04 14 02) е изчислено, че някои закъснения в исканията за плащане ще отложат плащанията, планирани за края на тази година, за 2012 г. в размер на около 36 млн. EUR.

- За Европейската електропреносна мрежа за разположени в морето вятърни електрогенериращи инсталации (бюджетна позиция 32 04 14 03), от друга страна, изпълнението леко изпреварва графика. Затова ще е необходимо увеличение от около 5 млн. EUR;

- За Енергийна ефективност и инициативи за възобновяема енергия (бюджетна позиция 32 04 14 04) нуждите от плащания се изчисляват на 36 млн. EUR, докато този нов фонд в момента има само символичен запис (p.m.).

Следователно очакваното неусвояване на енергийните проекти в рамките на Европейския план за икономическо възстановяване (ЕПИВ) към края на годината се изчислява на около 352 млн. EUR в бюджетни кредити за плащания, които са налични за преразпределяне.

Едновременно с настоящия коригиращ бюджет Комисията ще предложи да използва останалата сума от неусвоените бюджетни кредити за плащания за енергийни проекти в рамките на ЕПИВ за по-широки цели на преразпределянето. Най-съществените изисквания за увеличаване на бюджетните кредити за плащания, установени понастоящем, са:

- Финансирането за предстоящата мобилизация на фонд „Солидарност“ на ЕС, свързана с последиците от проливните дъждове в Словения, Хърватия и Чешката република, в размер на 19,5 млн. EUR в бюджетни кредити за плащания[5].

- Попълване чрез трансфер, доколкото е възможно, на т.нар. отрицателен резерв, създаден неотдавна от бюджетния орган като част от финансирането на мобилизацията на фонд „Солидарност“ на ЕС, във връзка с последиците от проливните дъждове в Полша, Словакия, Чешката република, Унгария, Хърватия и Румъния, в размер на 182,4 млн. EUR в бюджетни кредити за плащания[6];

- Нуждите от допълнителни плащания за Европейският фонд за приспособяване към глобализацията (ЕФПГ), за които Комисията скоро ще представи серия от искания за трансфери;

И накрая, очаква се сума от 26 млн. EUR да бъде прехвърлена в рамките на глава 32 04 (Конвенционална и възобновяема енергия) с цел покриване на допълнителните нужди за други програми, а именно за програмата „Интелигентна енергия — Европа“ (бюджетна статия 32 04 06).

3. Собствени ресурси

3.1. Въведение

Следната обобщаваща таблица показва разпределението на общите плащания по собствените ресурси между държавите-членки, както са вписани в:

- бюджета за 2011 г.,

- коригиращ бюджет № 1/2011, който се отнася до мобилизирането на средства от фонд „Солидарност“ на Европейския съюз за сума от 182 388 893 EUR като бюджетни кредити за поети задължения и за плащания, свързани с последиците от проливните дъждове в Полша, Словакия, Чешката република, Унгария, Хърватия и Румъния. Няма отражение за общия размер на бюджетните кредити за плащания.

- ПКБ № 2/2011 се отнася до мобилизирането на средства от фонд „Солидарност“ на Европейския съюз за сума от 19 546 647 EUR като бюджетни кредити за поети задължения и за плащания във връзка с последиците от проливните дъждове в Словения, Хърватия и Чешката република. Няма отражение за общия размер на бюджетните кредити за плащания[7].

- ПКБ 3/2011 има за цел да отрази в бюджета излишъка, който се дължи на изпълнението на 2010 бюджетната година в размер на 4 539 394 283 EUR, който по тази причина е вписан като приход в бюджета за 2011 г.

- настоящия ПКБ 4/2011.

суми в млн. евро

Бюджет за 2011 г. | ПКБ 3/2011 | ПКБ 4/2011 | ПКБ 4/2011 спрямо ПКБ 3/2011 |

(1) | (3) | (4) | в % | (5) = (4) – (3) |

BE | 4 861.9 | 4 731.0 | 4 896.0 | 4.06% | + 165.0 |

BG | 384.5 | 371.9 | 378.9 | 0.31% | + 7.0 |

CZ | 1 514.8 | 1 464.2 | 1 458.7 | 1.21% | - 5.5 |

DK | 2 569.5 | 2 480.9 | 2 458.4 | 2.04% | - 22.5 |

DE | 24 620.0 | 23 697.1 | 23 876.6 | 19.80% | + 179.5 |

EE | 147.2 | 142.2 | 152.2 | 0.13% | + 10.0 |

IE | 1 442.2 | 1 394.0 | 1 324.5 | 1.10% | - 69.5 |

EL | 2 339.5 | 2 255.3 | 2 140.6 | 1.78% | - 114.7 |

ES | 10 687.0 | 10 305.8 | 10 767.9 | 8.93% | + 462.1 |

FR | 20 464.0 | 19 723.1 | 19 678.3 | 16.32% | - 44.8 |

IT | 16 317.6 | 15 745.6 | 15 583.8 | 12.93% | - 161.9 |

CY | 198.5 | 192.2 | 189.9 | 0.16% | - 2.3 |

LV | 178.3 | 172.1 | 178.6 | 0.15% | + 6.4 |

LT | 307.7 | 297.8 | 296.3 | 0.25% | - 1.5 |

LU | 289.9 | 279.4 | 300.2 | 0.25% | + 20.9 |

HU | 1 037.1 | 1 001.3 | 970.2 | 0.80% | - 31.1 |

MT | 65.0 | 62.9 | 66.4 | 0.06% | + 3.5 |

NL | 6 310.1 | 6 091.7 | 5 892.4 | 4.89% | - 199.3 |

AT | 2 676.6 | 2 572.3 | 2 558.1 | 2.12% | - 14.2 |

PL | 3 893.8 | 3 760.5 | 3 704.9 | 3.07% | - 55.6 |

PT | 1 684.3 | 1 625.2 | 1 625.9 | 1.35% | + 0.8 |

RO | 1 313.6 | 1 267.3 | 1 196.5 | 0.99% | - 70.7 |

SI | 417.3 | 404.4 | 398.6 | 0.33% | - 5.8 |

SK | 725.5 | 700.6 | 700.5 | 0.58% | - 0.1 |

FI | 1 846.0 | 1 779.7 | 1 851.9 | 1.54% | + 72.2 |

SE | 3 132.7 | 3 005.8 | 3 299.7 | 2.74% | + 293.9 |

UK | 15 681.1 | 15 041.9 | 14 620.3 | 12.13% | - 421.6 |

EU | 125 105.8 | 120 566.4 | 120 566.4 | 100.00% | + 0 |

3.2. Преразглеждане на прогнозата за ТСР и базите на ДДС и БНД

Съгласно установената практика Комисията предлага да преразгледа финансирането на бюджета въз основа на по-актуални икономически прогнози, приети на заседание на Консултативния комитет по собствени ресурси (ККСР).

Преразглеждането се отнася до прогнозата за традиционните собствени ресурси (ТСР), които трябва да бъдат изплатени в бюджета за 2011 г., както и до прогнозата за базите на данъка върху добавената стойност (ДДС) и брутния национален доход (БНД) за 2011 г. Прогнозата в бюджета за 2011 г. (и в КБ 1/2011 до ПКБ 3/2011) бе определена на 148-то заседание на ККСР на 18 май 2010 г. Преразгледаната прогноза, отразена в настоящия ПКБ 4/2011, бе приета на 151-то заседание на ККСР на 17 май 2011 г. Използването на актуализирана прогноза за собствените ресурси подобрява точността на плащанията, които се изисква да извършват държавите-членки по време на бюджетната година, и намалява неизбежните грешки в прогнозите от предишната година.

В сравнение с прогнозите, приети през май 2010 г., тези от май 2011 г. се променят по следния начин:

- Общата прогноза за нетните налози върху захарта за 2011 г. не се променя и остава в размер на 123,4 млн. EUR (след приспадане на 25 % за разходи по събирането).

- Прогнозата за общите нетни мита за 2011 г. (включващи и митата върху селскостопански продукти) е за 17 743,6 млн. EUR (след приспадане на 25 % за разходи по събирането), което представлява увеличение с +6,5 % спрямо прогнозата от май 2010 г. за 16 653,7 млн. EUR. Главната причина за това увеличение е по-високата прогноза за вноса на стоки от държави извън ЕС за 2011 г. Прогнозата е направена по държави-членки, като е използвана прогнозата за растежа на вноса от държави извън ЕС, публикувана в икономическите прогнози от пролетта на 2011 г. на 13 май 2011 г.

- Прогнозата за общата база на ДДС без таван за 2011 г. за ЕС е за 5 607 441,1 млн. EUR, което представлява увеличение с +1,5 % спрямо прогнозата от май 2010 г. за 5 526 424,7 млн. EUR. Прогнозата за общата база на ДДС с таван за 2011 г. за ЕС[8] е за 5 589 006,65 млн. EUR, което представлява увеличение с +2,2 % спрямо прогнозата от май 2010 г. за 5 468 082,0 млн. EUR.

- Прогнозата за общата база на БНД за 2011 г. за ЕС е за 12 685 612,2 млн. EUR, което представлява увеличение с +1,1 % спрямо прогнозата от май 2010 г. за 12 541 643,0 млн. EUR.

За конвертиране на прогнозите на базите на ДДС и БНД от национални валути в евро (за 10-те държави-членки, които не са членки на еврозоната) бяха използвани обменните курсове от 31 декември 2010 г. По този начин се избягва изкривяване, тъй като това е курсът, който се използва за конвертиране на вписани в бюджета плащания по собствените ресурси от евро в национална валута, когато се внасят сумите (както е посочено в член 10, параграф 3 от Регламент № 1150/2000 на Съвета).

Преразгледаните прогнози за ТСР и за базите на ДДС без таван и на БНД за 2011 г., приети на 151-то заседание на ККСР от 17 май 2011 г., са посочени в следната таблица (цифрите са закръглени):

Преразгледани прогнози за ТСР и бази на ДДС и БНД за 2011 г. ( в млн. EUR )

Налози върху захарта (75%) | Мита (75%) | Бази на ДДС без таван | Бази на БНД | Бази на ДДС с таван[9] |

BE | 6.6 | 1 617.0 | 162 758.7 | 369 864.3 | 162 758.70 |

BG | 0.4 | 48.7 | 16 901.3 | 37 000.7 | 16 901.30 |

CZ | 3.4 | 205.0 | 65 287.7 | 139 185.4 | 65 287.70 |

DK | 3.4 | 321.5 | 96 376.9 | 245 802.6 | 96 376.90 |

DE | 26.3 | 3 570.0 | 1 102 615.5 | 2 611 964.0 | 1 102 615.50 |

EE | 0.0 | 21.2 | 7 199.3 | 14 674.2 | 7 199.30 |

IE | 0.0 | 188.8 | 64 908.9 | 126 696.9 | 63 348.45 |

EL | 1.4 | 206.8 | 101 946.0 | 217 589.0 | 101 946.00 |

ES | 4.7 | 1 268.0 | 525 823.5 | 1 054 267.2 | 525 823.50 |

FR | 30.9 | 1 555.2 | 932 442.7 | 2 033 164.9 | 932 442.70 |

IT | 4.7 | 2 030.7 | 575 906.1 | 1 575 388.4 | 575 906.10 |

CY | 0.0 | 28.1 | 14 706.3 | 17 932.0 | 8 966.00 |

LV | 0.0 | 19.6 | 6 156.3 | 18 660.4 | 6 156.30 |

LT | 0.8 | 41.5 | 11 814.8 | 29 031.4 | 11 814.80 |

LU | 0.0 | 14.7 | 21 793.5 | 31 651.8 | 15 825.90 |

HU | 2.0 | 104.6 | 42 192.0 | 97 845.4 | 42 192.00 |

MT | 0.0 | 11.3 | 4 413.6 | 6 099.3 | 3 049.65 |

NL | 7.3 | 1 908.3 | 276 721.0 | 612 179.4 | 276 721.00 |

AT | 3.2 | 172.0 | 131 572.6 | 292 712.0 | 131 572.60 |

PL | 12.8 | 357.1 | 181 001.6 | 368 999.5 | 181 001.60 |

PT | 0.2 | 138.2 | 86 011.3 | 164 480.5 | 82 240.25 |

RO | 1.0 | 110.6 | 46 041.0 | 124 809.5 | 46 041.00 |

SI | 0.0 | 71.4 | 18 124.1 | 36 186.0 | 18 093.00 |

SK | 1.4 | 113.5 | 21 459.6 | 68 711.9 | 21 459.60 |

FI | 0.8 | 152.0 | 83 995.2 | 192 974.4 | 83 995.20 |

SE | 2.6 | 489.5 | 167 499.1 | 393 286.8 | 167 499.10 |

UK | 9.5 | 2 978.3 | 841 772.5 | 1 804 454.3 | 841 772.50 |

EU | 123.4 | 17 743.6 | 5 607 441.1 | 12 685 612.2 | 5 589 006.65 |

3.3. Корекция за Обединеното кралство за 2006, 2007 и 2010 г.

3.3.1 Въведение

Корекцията на бюджетните дисбаланси в полза на Обединеното кралство (корекция за Обединеното кралство), която следва да бъда предвидена в настоящия ПКБ, се отнася за три години: 2006 г., 2007 г. и 2010 г. Тъй като корекцията за Обединеното кралство за дадена година трябва да бъде финансирана през следващата година, всички 27 държави-членки участват във финансирането и на трите корекции за Обединеното кралство, включително тази за 2006 г.

Корекцията за Обединеното кралство за 2006 г. се подчинява на правилата на Решение (ЕО, Евратом) 2000/597 на Съвета и на придружаващия го работен документ, Метода за изчисляване от 2000 г.[10] Вписването отново в бюджета на окончателната сума на корекцията за Обединеното кралство за 2006 г. в ПКБ 4/2011 е вследствие на откриването на грешка от Европейската сметна палата и служи изключително за целите на коригиране на тази грешка.

Корекциите за Обединеното кралство за 2007 г. и 2010 г. се подчиняват на правилата на Решение (ЕО, Евратом) 2000/436 на Съвета и на придружаващия го работен документ, Метода за изчисляване от 2007 г .[11] Според правилата на това решение нетните ТСР „извънредни приходи“ на Обединеното кралство, произтичащи от увеличаването от 2001 г. насам в процента от ТСР, задържан от държавите-членки като компенсация на техните разходи по събиране, се неутрализират и разпределените разходи се коригират с:

- предприсъединителните разходи (ППР), изплатени по бюджетни кредити за плащания, свързани с годината, предшестваща разширяването. Същата корекция за ППР ще се извършва при всяко бъдещо разширение на Съюза, но ще престане да се прилага от датата на корекцията, която следва да се предвиди за първи път през 2014 г.;

- за корекцията за Обединеното кралство за 2010 г. 100 % от общите разпределени разходи в държавите-членки, които са се присъединили към ЕС след 30 април 2004 г., с изключение на директните земеделски плащания и свързаните с пазара разходи, както и тази част от разходите за развитие на селските райони, която произлиза от ФЕОГА, секция „Гарантиране“. Това намаление ще бъде въведено постепенно (20 % за корекцията за 2008 г., отчетена през 2009 г., 70 % за корекцията за 2009 г., отчетена през 2010 г., и 100 % за корекцията за 2010 г., отчетена през 2011 г.).

Освен това делът на Австрия, Германия, Нидерландия и Швеция във финансирането на корекцията за Обединеното кралство е намален до една четвърт от нормалната му стойност. Това намаление се финансира от другите държави-членки, с изключение на Обединеното кралство.

Разликата между корекцията за Обединеното кралство за 2006 г. ( коригирана окончателна сума ) и сумата, предварително предвидена в бюджета (през 2010 г.), се вписва в глава 35 от ПКБ 4/2011.

Разликата между окончателната сума на корекцията за Обединеното кралство за 2007 г. и сумата, предварително предвидена в бюджета ( първа актуализация в КБ 3/2009), се вписва в глава 35 от ПКБ 4/2011.

Сумата на първата актуализация на корекцията за Обединеното кралство за 2010 г. се вписва в глава 15 от ПКБ 4/2011 като заместител на временния размер на сумата на корекцията за Обединеното кралство за 2010 г., вписана в глава 15 от бюджета за 2011 г.

3.3.2 Изчисляване на корекциите

В настоящия ПКБ са вписани изчисляването и финансирането на първата актуализация на корекцията за Обединеното кралство за 2010 г., окончателната сума на корекцията за 2007 г., както и на коригираната окончателна сума на корекцията за Обединеното кралство за 2006 г.

Що се отнася до корекциите за Обединеното кралство за 2008 и 2009 г., Комисията предлага (в съответствие с метода за изчисляване от 2007 г.) да предвиди актуализация в бюджета, ако тези корекции се различават значително от съответното предварително предвидено в бюджета изчисление. Според настоящите изчисления на Комисията нито сумата на корекцията за Обединеното кралство за 2008 г., нито тази за 2009 г. не се различават съществено от втората актуализация на корекцията за Обединеното кралство за 2008 г., вписана в КБ 4/2010, или от първата актуализация за корекцията за 2009 г., вписана в КБ 4/2010. Съответно не се предлага в бюджета да бъдат предвидени актуализации в настоящия ПКБ 4/2011.

3.3.2.1 Корекция за Обединеното кралство за 2010 г.

В следващата таблица се обобщават промените между временната сума на корекцията за Обединеното кралство за 2010 г., вписана в бюджета за 2011 г., и първата актуализация на корекцията за Обединеното кралство за 2010 г., която да бъде вписана в ПКБ 4/2011.

Корекция за Обединеното кралство за 2010 г. | Корекция за Обединеното кралство за 2010 г. ВРЕМЕННА СУМА Бюджет за 2011 г. | Корекция за Обединеното кралство за 2010 г. Първа актуализация ПКБ 4/2011 | Разлика |

(1) | Дял на Обединеното кралство в базата на ДДС без таван | 15.3816% | 15.0995% | - 0.2820% |

(2) | Дял на Обединеното кралство в общите разпределени разходи, коригирани с разходите за разширяването | 8.1222% | 7.7390% | - 0.3832% |

(3) | = (1) - (2) | 7.2593% | 7.3605% | + 0.1012% |

(4) | Общ размер на разпределените разходи | 112 118 871 234 | 111 581 136 089 | - 537 735 145 |

(5) | Разходи, свързани с разширяването = (5a) + (5b) | 25 444 654 082 | 23 885 731 392 | - 1 558 922 690 |

(5а) | Предприсъединителни разходи | 2 981 845 806 | 2 978 639 088 | - 3 206 718 |

(5б) | Разходи, свързани с член 4, параграф 1, буква ж) | 22 462 808 276 | 20 907 092 304 | - 1 555 715 973 |

(6) | Общ размер на разпределените разходи, коригиран с разходите за разширяването = (4) – (5) | 86 674 217 152 | 87 695 404 697 | + 1 021 187 545 |

(7) | Първоначален размер на корекцията за Обединеното кралство = (3) × (6) x 0,66 | 4 152 698 471 | 4 260 193 166 | + 107 494 695 |

(8) | Преимущество за Обединеното кралство | 1 046 923 607 | 388 810 830 | - 658 112 777 |

(9) | Основна корекция за Обединеното кралство = (7) - (8) | 3 105 774 864 | 3 871 382 336 | + 765 607 472 |

(10) | Извънредни приходи от ТРС | 26 548 215 | 29 810 676 | + 3 262 461 |

(11) | Корекция за Обединеното кралство = (9) - (10) | 3 079 226 649 | 3 841 571 660 | + 762 345 011 |

Размерът на първата актуализация на корекцията за Обединеното кралство за 2010 г. е по-висок с 762,3 млн. EUR в сравнение с временната сума на корекцията за Обединеното кралство за 2010 г., вписана в бюджета за 2011 г.

Що се отнася до корекцията за Обединеното кралство за 2010 г., разликата в първоначалния размер на корекцията за Обединеното кралство между решението за собствените ресурси (РСР) за 2000 г. и РСР за 2007 г. е 1 918,1 млн. EUR по цени от 2004 г. и 2 083,5 млн. EUR по текущи цени.

3.3.2.2 Корекция за Обединеното кралство за 2007 г.

В следващата таблица се обобщават промените между първата актуализация на корекцията за Обединеното кралство за 2007 г., вписана в КБ 3/2009, и окончателната сума на корекцията за Обединеното кралство за 2007 г., която подлежи на вписване в ПКБ 4/2011.

Корекция за Обединеното кралство за 2007 г. | Корекция за Обединеното кралство за 2007 г. Първа актуализация КБ 3/2009 | Корекция за Обединеното кралство за 2007 г. Окончателна сума ПКБ 4/2011 | Разлика |

(1) | Дял на Обединеното кралство в базата на ДДС без таван | 17.3696% | 17.4496% | + 0.0800% |

(2) | Дял на Обединеното кралство в общите разпределени разходи, коригирани с разходите за разширяването | 7.2340% | 7.2384% | + 0.0044% |

(3) | = (1) - (2) | 10.1356% | 10.2111% | - 0.0756% |

(4) | Общ размер на разпределените разходи | 105 334 416 783 | 105 275 791 730 | - 58 625 053 |

(5) | Разходи, свързани с разширяването = (5a) + (5б) | 2 930 184 072 | 2 930 808 042 | + 623 970 |

(5а) | Предприсъединителни разходи | 2 930 184 072 | 2 930 808 042 | + 623 970 |

(5б) | Разходи, свързани с член 4, параграф 1, буква ж) | 0 | 0 | + 0 |

(6) | Общ размер на разпределените разходи, коригиран с разходите за разширяването = (4) – (5) | 102 404 232 710 | 102 344 983 688 | - 59 249 022 |

(7) | Първоначален размер на корекцията за Обединеното кралство = (3) × (6) x 0,66 | 6 850 293 993 | 6 897 392 491 | + 47 098 498 |

(8) | Преимущество за Обединеното кралство | - 25 569 599 | 67 188 488 | + 92 758 086 |

(9) | Основна корекция за Обединеното кралство = (7) - (8) | 6 875 863 592 | 6 830 204 004 | - 45 659 588 |

(10) | Извънредни приходи от ТРС | - 44 329 991 | - 46 980 802 | - 2 650 811 |

(11) | Корекция за Обединеното кралство = (9) - (10) | 6 920 193 583 | 6 877 184 806 | - 43 008 777 |

Окончателната сума на корекцията за Обединеното кралство за 2007 г. е по-малка с 43,0 млн. EUR в сравнение с размера на първата актуализация на корекцията за Обединеното кралство за 2007 г., вписана в КБ 3/2009.

Що се отнася до корекцията за Обединеното кралство за 2007 г., няма разлика в първоначалната сума на корекцията за Обединеното кралство между РСР за 2000 г. и РСР за 2007 г.

3.3.2.3 Корекция за Обединеното кралство за 2006 г.

В следващата таблица се обобщават промените между окончателната сума на корекцията за Обединеното кралство за 2006 г., вписана в КБ 4/2010, и коригираната окончателна сума на корекцията за Обединеното кралство за 2006 г., която се предвижда да бъде вписана в ПКБ 4/2011.

Корекция за Обединеното кралство за 2006 г. | ПЪРВОНАЧАЛНА ОКОНЧАТЕЛНА СУМА КБ 4/2010 | КОРИГИРАНА ОКОНЧАТЕЛНА СУМА ПКБ 4/2011 | Разлика |

(1) | Дял на Обединеното кралство в базата на ДДС без таван | 17.2771% | 17.2771% | 0.0% |

(2) | Дял на Обединеното кралство в общите разпределени разходи, коригирани с предприсъединителните разходи | 8.6928% | 8.6928% | 0.0% |

(3) | = (1) - (2) | 8.5843% | 8.5843% | 0.0% |

(4) | Общ размер на разпределените разходи | 97 195 051 529 | 97 195 051 529 | 0.0% |

(5) | Предприсъединителни разходи (ППР) | 1 837 296 087 | 1 837 296 087 | 0.0% |

(6) | Общ размер на разпределените разходи, коригиран с предприсъединителните разходи = (4) - (5) | 95 357 755 442 | 95 357 755 442 | 0.0% |

(7) | Първоначален размер на корекцията за Обединеното кралство = (3) × (6) x 0,66 | 5 402 613 496 | 5 402 613 496 | 0.0% |

(8) | Преимущество за Обединеното кралство | 26 640 660 | 215 286 076 | + 188 645 416 |

(9) | Основна корекция за Обединеното кралство = (7) - (8) | 5 375 972 836 | 5 187 327 420 | - 188 645 416 |

(10) | Извънредни приходи от ТРС | - 9 196 589 | - 9 196 589 | + 0 |

(11) | Корекция за Обединеното кралство = (9) - (10) | 5 385 169 425 | 5 196 524 008 | - 188 645 417 |

Коригираната окончателна сума на корекцията за Обединеното кралство за 2006 г. е по-ниска с 188,6 млн. EUR в сравнение с първоначалната окончателна сума на корекцията за Обединеното кралство за 2006 г., вписана в КБ 4/2010. Разликата се дължи на увеличаването на така нареченото преимущество за Обединеното кралство, което води до намаление на корекцията за Обединеното кралство за 2006 г. с 188,6 млн. EUR.

3.3.2.4 Таван от 10,5 млрд. EUR

Съгласно член 4, параграф 2 от Решение 2007/436/ЕО, Евратом през периода 2007—2013 г. допълнителната вноска на Обединеното кралство в резултат на намалението на разпределените разходи с разходите, свързани с разширяването, посочени в параграф 1, буква ж) от РСР за 2007 г., не следва да превишава 10,5 млрд. EUR по цени от 2004 г. Кумулативният ефект от 2007 г. до 2010 г. е 3 469,6 млн. EUR по цени от 2004 г. и 3 735,2 млн. EUR по текущи цени.

Корекции за Обединеното кралство за 2007—2012 г. Разлика в първоначалния размер спрямо прага от 10,5 млрд. EUR (РСР за 2007 г. спрямо РСР за 2000 г.) в EUR | Разлика по текущи цени | Разлика по цени за 2004 г. |

(А) | Корекция за Обединеното кралство за 2007 г. | 0 | 0 |

(Б) | Корекция за Обединеното кралство за 2008 г. | - 301 636 064 | - 279 914 923 |

(В) | Корекция за Обединеното кралство за 2009 г. | - 1 350 053 160 | - 1 271 666 250 |

(Г) | Корекция за Обединеното кралство за 2010 г. | - 2 083 537 505 | -1 918 060 737 |

(Д) | Корекция за Обединеното кралство за 2011 г. | n/a | n/a |

(Е) | Корекция за Обединеното кралство за 2012 г. | n/a | n/a |

(Ж) | Сума от разликите = (А) + (Б) + (В) + (Г) + (Д) + (Е) | -3 735 226 728 | -3 469 641 910 |

3.3.3 Вписване в ПКБ 4/2011 на първата актуализация на корекцията за Обединеното кралство за 2010 г., окончателната сума на корекцията за 2007 г., както и на коригираната окончателна сума на корекцията за Обединеното кралство за 2006 г.

3.3.3.1 Корекция за Обединеното кралство за 2010 г. (глава 15)

Сумата на корекцията за Обединеното кралство, която се предвижда в глава 15 от настоящия ПКБ 4/2011, е сумата от първата актуализация на корекцията за Обединеното кралство за 2010 г. (т.е. 3 841 571 660 EUR, която заменя сумата от 3 079 226 649 EUR, вписана в бюджета за 2011 г.).

Тази сума следва да бъде финансирана в зависимост от преразгледаните бази на БНД за 2011 г. от настоящия ПКБ 4/2011. Предвиждането в бюджета на тази сума в глава 15 е обобщено по-долу:

Корекция за Обединеното кралство за 2010 г. — глава 15 |

BE | 185 512 958 | LU | 15 875 604 |

BG | 18 558 453 | HU | 49 076 349 |

CZ | 69 811 267 | MT | 3 059 228 |

DK | 123 287 291 | NL | 54 032 187 |

DE | 230 537 205 | AT | 25 835 351 |

EE | 7 360 143 | PL | 185 079 200 |

IE | 63 547 406 | PT | 82 498 538 |

EL | 109 136 186 | RO | 62 600 742 |

ES | 528 789 146 | SI | 18 149 824 |

FR | 1 019 775 186 | SK | 34 463 850 |

IT | 790 168 077 | FI | 96 790 233 |

CY | 8 994 159 | SE | 34 712 285 |

LV | 9 359 503 | UK | -3 841 571 660 |

LT | 14 561 289 | Общо | 0 |

3.3.3.2 Корекция за Обединеното кралство за 2007 г. (глава 35)

Сумата на корекцията за Обединеното кралство, която подлежи на включване в глава 35 от настоящия ПКБ 4/2011, е разликата между окончателната сума на корекцията за Обединеното кралство за 2007 г. (т.е. 6 877 184 806 EUR) и сумата на първата актуализация на корекцията за Обединеното кралство за 2007 г. (т.е. 6 920 193 583 EUR, вписана в КБ 3/2009), която възлиза 43 008 777 EUR.

Тази сума следва да бъде финансирана в зависимост от преразгледаните бази на БНД за 2008 г., известни в края на 2010 г. Предвиждането в бюджета на тази сума в глава 35 е обобщено по-долу:

Корекция за Обединеното кралство за 2007 г. — глава 35 |

BE | 706 907 | LU | - 114 511 |

BG | 535 312 | HU | 757 788 |

CZ | 6 744 356 | MT | 11 085 |

DK | - 5 289 141 | NL | - 683 089 |

DE | - 870 891 | AT | - 640 297 |

EE | - 989 889 | PL | 14 123 243 |

IE | - 6 610 915 | PT | 3 156 918 |

EL | - 10 394 252 | RO | 7 742 255 |

ES | - 14 463 921 | SI | 657 143 |

FR | - 4 098 541 | SK | 3 867 642 |

IT | - 32 446 645 | FI | - 4 997 969 |

CY | - 71 604 | SE | 98 758 |

LV | 153 180 | UK | 43 008 777 |

LT | 108 301 | Общо | 0 |

3.3.3.3 Корекция за Обединеното кралство за 2006 г. (глава 35)

Финансирането на окончателната сума на корекцията за Обединеното кралство за 2006 г. е вписано в глава 35 от настоящия ПКБ 4/2011 в зависимост от базите на БНД (и ДДС) за 2007 г., известни в края на 2009 г. Сумата, предвидена в глава 35, е корекцията по отношение на прякото отражение , т.е. разликата между това, което всяка държава-членка следва да плати за окончателната сума на корекцията за Обединеното кралство за 2006 г. (в зависимост от базите на БНД за 2007 г., такива, каквито са известни в края на 2009 г.), и съответните предварително предвидени в бюджета суми (т.е плащанията за финансирането на първоначалната окончателна сума на корекцията за Обединеното кралство за 2006 г., предвидени в КБ 4/2010).

Финансирането на окончателната сума на корекцията за Обединеното кралство за 2006 г. в глава 35 от настоящия ПКБ 4/2011 е обобщено по-долу:

Първоначална окончателна сума (КБ 4/2010) | Коригирана окончателна сума (ПКБ 4/2011) | Корекция |

(1) | (2) | (3) = (1) - (2) |

BE | 241 184 882 | 249 940 431 | - 8 755 549 |

BG | 20 426 369 | 21 167 891 | - 741 523 |

CZ | 84 654 955 | 87 728 118 | - 3 073 164 |

DK | 163 314 875 | 169 243 569 | - 5 928 694 |

DE | 313 411 406 | 324 788 939 | - 11 377 531 |

EE | 10 339 370 | 10 714 712 | - 375 342 |

IE | 115 782 218 | 119 985 370 | - 4 203 153 |

EL | 156 742 102 | 162 432 190 | - 5 690 088 |

ES | 733 624 955 | 760 257 178 | - 26 632 223 |

FR | 1 370 758 150 | 1 420 519 729 | - 49 761 580 |

IT | 1 096 805 597 | 1 136 622 087 | - 39 816 491 |

CY | 10 852 664 | 11 246 640 | - 393 976 |

LV | 14 663 035 | 15 195 336 | - 532 301 |

LT | 19 717 989 | 20 433 796 | - 715 807 |

LU | 21 248 161 | 22 019 517 | - 771 356 |

HU | 66 833 175 | 69 259 368 | - 2 426 193 |

MT | 3 781 371 | 3 918 643 | - 137 272 |

NL | 72 641 676 | 75 278 731 | - 2 637 055 |

AT | 33 562 428 | 34 780 819 | - 1 218 391 |

PL | 213 950 477 | 221 717 357 | - 7 766 880 |

PT | 111 724 689 | 115 780 545 | - 4 055 856 |

RO | 86 436 633 | 89 574 476 | - 3 137 843 |

SI | 24 182 613 | 25 060 496 | - 877 883 |

SK | 38 099 327 | 39 482 418 | - 1 383 091 |

FI | 128 728 988 | 133 402 138 | - 4 673 150 |

SE | 43 055 905 | 44 618 930 | - 1 563 025 |

UK | - 5 196 524 008 | - 5 385 169 425 | + 188 645 417 |

Общо | 0 | 0 | 0 |

3.4 Преразглеждане на финансирането на брутните намаления в плащанията на Швеция и Нидерландия по БНД през 2011 г.

Брутните намаления в плащанията на Нидерландия и Швеция по БНД за 2011 г. бяха определени в бюджета за 2011 г. Тези суми бяха коригирани спрямо текущите цени чрез прилагане на евро дефлатор на БВП за ЕС, както е посочено от Комисията в икономическите прогнози от пролетта на 2010 г., който е бил наличен към момента на съставянето на проектобюджета за 2011 г. Брутните суми са 665,0 млн. EUR за Нидерландия и 164,9 млн. EUR за Швеция и те остават непроменени и няма да претърпят промяна[12].

Тези намаления подлежат на финансиране от всички държави-членки, в зависимост от дела в БНД. Поради това финансирането е променено в съответствие с актуализацията на базите за БНД за 2011 г. съгласно договореното на 151-то „прогнозно“ заседание на ККСР от 17 май 2011 г.

Следната таблица дава общ поглед върху финансирането на брутните намаления за 2011 г.:

Намаления на плащанията на Нидерландия и Швеция по БНД за 2011 г. |

BE | 24 197 489 | LU | 2 070 743 |

BG | 2 420 682 | HU | 6 401 302 |

CZ | 9 105 873 | MT | 399 032 |

DK | 16 081 048 | NL | - 624 989 585 |

DE | 170 881 511 | AT | 19 149 984 |

EE | 960 025 | PL | 24 140 912 |

IE | 8 288 842 | PT | 10 760 744 |

EL | 14 235 241 | RO | 8 165 364 |

ES | 68 972 916 | SI | 2 367 383 |

FR | 133 014 961 | SK | 4 495 312 |

IT | 103 066 026 | FI | 12 624 890 |

CY | 1 173 158 | SE | - 139 156 091 |

LV | 1 220 812 | UK | 118 052 116 |

LT | 1 899 310 | Общо | 0 |

4. Обобщаваща таблица по функции от финансовата рамка

Финансова рамка Функция/подфункция | Финансова рамка за 2011 г. | Бюджет за 2011 г. (вкл. КБ 1 и ПКБ 2—3/2011) | ПКБ 4/2011 | Бюджет за 2011 г. (вкл. КБ 1 и ПКБ 2—4/2011) |

|БКПЗ |БКП |БКПЗ |БКП |БКПЗ |БКП |БКПЗ |БКП | | 1. УСТОЙЧИВ РАСТЕЖ | | | | | | | | | | 1a. Конкурентоспособност за растеж и заетост |12 987 000 000 | |13 520 566 270 |11 608 256 151 | |-43 922 500 |13 520 566 270 |11 564 333 651 | |1б. Кохезия за растеж и заетост |50 987 000 000 | |50 980 593 784 |41 652 094 626 | | |50 980 593 784 |41 652 094 626 | | Общо | 63 974 000 000 | |64 501 160 054 |53 260 350 777 | | -43 922 500 |64 501 160 054 |53 216 428 277 | | Марж[13]

| | |-27 160 054 | | | | -27 160 054 | | | 2. ОПАЗВАНЕ И УПРАВЛЕНИЕ НА ПРИРОДНИТЕ РЕСУРСИ | | | | | | | | | | От които разходи, свързани с пазара, и преки плащания |47 617 000 000 | |42 891 201 900 |42 788 499 841 | | |42 891 201 900 |42 788 499 841 | | Общо | 59 688 000 000 | |58 659 248 389 |56 378 918 184 | | | 58 659 248 389 |56 378 918 184 | | Марж | | |1 028 751 611 | | | | 1 028 751 611 | | | 3. ГРАЖДАНСТВО, СВОБОДА, СИГУРНОСТ И ПРАВОСЪДИЕ | | | | | | | | | | 3a. Свобода, сигурност и правосъдие |1 206 000 000 | |1 138 954 740 |813 277 345 |41 075 523 |43 922 500 |1 180 030 263 |857 199 845 | |3б. Гражданство |683 000 000 | |879 831 486 |664 340 576 | | |879 831 486 |664 340 576 | | Общо | 1 889 000 000 | |2 018 786 226 |1 477 617 921 |41 075 523 |43 922 500 |2 059 861 749 |1 521 540 421 | | Марж[14]

| | |67 148 260 | | | |26 072 737 | | | 4. ЕС — ФАКТОР ОТ СВЕТОВНО ЗНАЧЕНИЕ[15] |8 430 000 000 | | 8 759 300 431 |7 238 702 591 | | | 8 759 300 431 |7 238 702 591 | | Марж | | | -70 439 377 | | | | -70 439 377 | | | 5. АДМИНИСТРАЦИЯ[16] |8 144 000 000 | |8 172 839 289 |8 171 544 289 | | |8 172 839 289 |8 171 544 289 | | Марж | | | 53 160 711 | | | | 53 160 711 | | | ОБЩО | 142 125 000 000 |133 440 000 000 |142 111 334 389 |126 527 133 762 |41 075 523 | |142 152 409 912 |126 527 133 762 | | Марж | | | 1 156 461 151 |7 934 866 238 | | | 1 115 385 628 |7 934 866 238 | |

[1] ОВ L 248, 16.9.2002 г., стр. 1.

[2] ОВ L 68, 15.3.2011 г., стр. 1.

[3] COM(2011) 154 окончателен.

[4] COM(2011) 219 окончателен.

[5] Проект за коригиращ бюджет № 2 от 2011 г., COM(2011) 154 окончателен, 25.3.2011 г.

[6] Коригиращ бюджет № 1 от 2011 г., приет на 6 април 2011 г.

[7] Това се основава на сценарий, при който допълнителните нужди от плащания за мобилизирането на фонд „Солидарност“ на ЕС са напълно покрити чрез преразпределяне на средства от енергийните проекти в рамките на Европейския план за икономическо възстановяване, как бе предложено от Комисията.

[8] В съответствие с Решение 2007/436 на Съвета ако базата на ДДС на държава-членка надвиши 50 % от нейния БНД, се определя таван до тези 50 %. За ПКБ 4/2011 шест държави-членки ще имат таван на базата на ДДС, равен на 50 % от техния БНД: Ирландия, Кипър, Люксембург, Малта, Португалия и Словения.

[9] Сумите в сиво произлизат от базите на ДДС с таван, както е обяснено по-горе в бележка под линия 8.

[10] Решение 2000/597/ЕО, Евратом на Съвета от 29 септември 2000 г. относно системата на собствените ресурси на Европейските общности, което може да се намери на адрес: http://eur-lex.europa.eu/LexUriServ/LexUriServ.do?uri=OJ:L:2000:253:0042:0046:EN:PDF. Работен документ на Комисията от 21 септември 2000 г. относно изчисляване, финансиране, плащане и вписване в бюджета на корекцията на бюджетните дисбаланси в съответствие с членове 4 и 5 от Решение [2000/597] на Съвета относно системата на собствените ресурси на Европейските общности, наричан „метода за изчисляване от 2000 г.“, който може да се намери на адрес:

http://ec.europa.eu/budget/biblio/documents/financing/financing_en.cfm#dec_rp.

[11] Решение 2007/436/ЕО, Евратом на Съвета от 7 юни 2007 г. относно системата на собствените ресурси на Европейските общности, което може да се намери на адрес: http://eur-lex.europa.eu/LexUriServ/LexUriServ.do?uri=OJ:L:2007:163:0017:0021:EN:PDF и Работен документ на Комисията от 23 май 2007 г. относно изчисляване, финансиране, плащане и вписване в бюджета на корекцията на бюджетните дисбаланси в съответствие с членове 4 и 5 от Решение [2007/436] на Съвета относно системата на собствените ресурси на Европейските общности, наричан „Метода за изчисляване от 2007 г.“, който може да се намери на адрес:

http://ec.europa.eu/budget/library/biblio/documents/financing/calc_own_res_2007_en.pdf.

[12] Съгласно член 2, параграф 5 от Решение 2007/436/ЕО, Евратом на Съвета тези суми се коригират спрямо текущите цени чрез прилагане на най-скорошния евро дефлатор на БВП за ЕС, както е посочено от Комисията, който е наличен към момента на съставянето на предварителния проектобюджет.

[13] Европейският фонд за приспособяване към глобализацията (ЕФПГ) не е включен в изчисляването на маржа по функция 1a (500 млн. EUR). 34 млн. EUR над тавана се финансират чрез мобилизиране на Инструмента за гъвкавост.

[14] Сумата за фонд „Солидарност“ на Европейския съюз е вписана над съответните функции, съгласно предвиденото в МИС от 17 май 2006 г. (ОВ C 139, 14.6.2006 г.).

[15] Маржът за 2011 г. за функция 4 не отчита бюджетните кредити, свързани с Резерва за спешна помощ (253,9 млн. EUR). 71 млн. EUR над тавана се финансират чрез мобилизиране на Инструмента за гъвкавост.

[16] За изчисляване на маржа под тавана за функция 5 е взета предвид бележка под линия 1 от финансовата рамка за 2007—2013 г. за сума от 82 млн. EUR за вноските на персонала по пенсионната схема.